**Møteledermanus til julekampanjen**

Hver måned får vi et ekstra innblikk i et av NLMs misjonsfelt, i desember, under årets julekampanje, setter vi ekstra fokus på de folkegrupper som har få eller ingen lokale troende, de som regnes for å være unådd med evangeliet.

Omtrent 7000 folkegrupper er regnet blant de minst nådde. Det utgjør i overkant av 3 milliarder mennesker.

Stadig mer av NLMs arbeid foregår i områder der klassisk evangelisering ikke er hensiktsmessig eller mulig. Vi ber om at Gud kan bruke oss som et redskap til å nå ut med evangeliet både gjennom ord og handling. Derfor sender vi ikke bare ut teologer, men ulike yrkesgrupper som lærere, ingeniører og helsepersonell, for at de skal utøve det kristne kallet til å tjene Gud og sin neste.

Slik kan vi gi videre den viktigste julegaven som er Jesus, verdens frelser. Han som er en glede for hele folket.

(Ev etter filmen)

Uten forbønn, givertjeneste og rekruttering stopper arbeidet opp. Takk for at du er med på å gi flere muligheten til å høre de gode nyhetene om Jesus og takk for at du går med våre utsendinger i bønn.